stanford-oval/wikipedia huggingface dataset:
Signs of Life

| Signs of Life Poets of the Fall |
| --- | --- | --- |

Studioalbumin tiedot
 Julkaistu: 19. tammikuuta 2005
 Tuottaja(t): Poets of the Fall
 Tyylilaji: alternative rock
 Kesto: 51.35
 Levy-yhtiö: Insomniac
Muut kannet

Listasijoitukset
  Suomen virallinen lista: 1.    Midprice: 5.     Fyysinen albumilista: 5.
Poets of the Fallin muut julkaisut
|   | Signs of Life 2005 | Carnival of Rust 2006 |
Singlet albumilta Signs of Life
 ”Late Goodbye” Julkaistu: 2004  ”Lift” Julkaistu: 2004  ”Illusion & Dream” Julkaistu: 2005  ”Stay” Julkaistu: 2005
Signs of Life on Poets of the Fallin esikoisalbumi, joka julkaistiin 19. tammikuuta 2005. Levyn ensimmäinen single ”Late Goodbye” tuli ihmisten tietoisuuteen Max Payne 2: The Fall of Max Payne -pelin myötä. Levy myi 55 listaviikollaan platinaa. Levyltä on julkaistu myös toinen single ”Lift”. Signs of Life oli Suomen Top 40 -listalla sijalla 1 samaan aikaan kuin yhtyeen vuonna 2006 ilmestynyt toinen albumi Carnival of Rust.
Albumi nousi suoraan Suomen virallisen listan sijalle 1.
Kappaleet

Kaikki kappaleet säv. ja san. Markus Kaarlonen, Marko Saaresto ja Olli Tukiainen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Lift | 5.11 |  |  |  |  |  |  |  |
| 2. | Overboard | 4.43 |  |  |  |  |  |  |  |
| 3. | Late Goodbye | 3.46 |  |  |  |  |  |  |  |
| 4. | Don't Mess with Me | 3.58 |  |  |  |  |  |  |  |
| 5. | 3 AM | 4.21 |  |  |  |  |  |  |  |
| 6. | Stay | 3.33 |  |  |  |  |  |  |  |
| 7. | Seek You Out | 3.46 |  |  |  |  |  |  |  |
| 8. | Shallow | 4.23 |  |  |  |  |  |  |  |
| 9. | Everything Fades | 3.08 |  |  |  |  |  |  |  |
| 10. | Someone Special | 4.18 |  |  |  |  |  |  |  |
| 11. | Illusion & Dream | 5.26 |  |  |  |  |  |  |  |
| 12. | Sleep | 4.59 |  |  |  |  |  |  |  |
Arvostelut

Soundi:
Aiheesta muualla

Signs of Life Discogsissa. (englanniksi)
Poets of the Fall
|  Marko Saaresto  Olli Tukiainen  Markus Kaarlonen  |
| --- | --- |
Studioalbumit:  Signs of Life  Carnival of Rust  Revolution Roulette  Twilight Theater  Temple of Thought  Jealous Gods  Clearview  Ultraviolet  Ghostlight 
Kokoelmat:  Alchemy Vol.1 
Singlet:  ”Late Goodbye”  ”Lift”  ”Maybe Tomorrow is a Better Day”  ”Illusion & Dream”  ”Stay”  ”Carnival of Rust”  ”Sorry Go ’Round”  ”Locking Up the Sun”  ”The Ultimate Fling”  ”Diamonds for Tears”  ”Revolution Roulette”  ”The Voice Studio Live Sessions”  ”Dreaming Wide Awake”  ”War”  ”Given and Denied”  ”Can You Hear Me”  ”No End, No Beginning”  ”Cradled in Love”  ”The Happy Song”  ”Kamikaze Love”  ”The Lie Eternal”  ”Daze”  ”Love Will Come to You”  ”Choice Millionaire”  ”Drama for Life”  ”Children of the Sun”  ”False Kings”  ”Dancing on Broken Glass”  ”Partir avec moi”  ”Requiem for My Harlequin”
Pieru

Aitoja erilaisia pieruja.
Richard Newtonin piirros vuodelta 1798, jossa John Bull pieraisee kuningas Yrjö III:ta esittävään julisteeseen William Pitt nuoremman kommentoidessa tilannetta raivostuneena.
Pieru (lat. flatus) on nisäkkäiden ruoansulatuselimistössä elävien symbioottisten bakteerien ja hiivojen tuottamaa suolikaasua. Nimitystä pieru käytetään myös fysiologisesta tapahtumasta, pieraisusta, jossa kyseistä kaasua purkautuu peräaukon kautta nopeasti ja yleensä äänekkäästi ulos. Pieraisut koetaan usein kiusallisiksi sekä hajun että äänen perusteella. Näin ollen ne monissakin tilanteissa toisten läsnä ollessa usein pyritään estämään vatsanpohjan lihasten avulla, mutta se on epäterveellistä, koska kyseessä on elimistölle haitallinen kaasu. Todella runsasta, vatsanväänteitä aiheuttavaa pierun muodostusta kutsutaan ilmavaivoiksi.
Pieru-sanan tyylisävy vaihtelee eri lähteissä. Esimerkiksi Kielitoimiston sanakirjassa sana on merkitty arkikieliseksi, kun taas esimerkiksi teoksessa Lääketieteen termit – Duodecimin selittävä suursanakirja sana pieru on ilman mitään tyylilajimerkintöjä.
Koostumus ja aiheuttajat

Tutkimusten mukaan ihminen vapauttaa keskimäärin 0,5–2 litraa kaasua vuorokaudessa lynkkysuolensa välityksellä. Keskimääräinen kertapäästö vaihtelee 35–90 millilitran välillä. Koostumus vaihtelee suuresti, mutta 99 % kaasusta koostuu hiilidioksidista (5,1–29 %), vedystä (0,06–47 %), typestä (23–80 %), hapesta (0,1–2,3 %) ja metaanista (0–26 %). Nämä yleiset kaasut ovat myös suhteellisen hajuttomia. Kaasua niellään syödessä tai juodessa, minkä lisäksi niitä vapautuu ruuansulatusprosessissa.
Suolikaasuun hajun tuova aines muodostaa noin prosentin pierun yhteydessä vapautuvan kaasun kokonaistilavuudesta. Haju muodostuu ihmisen sisällä olevan bakteeritoiminnan tuloksena. Kyseisiä bakteereja ovat muun muassa E. coli, Klebsiella- sekä Clostridium-sukuiset bakteerit. Bakteerit majailevat enimmäkseen varsinaisessa paksusuolessa, jossa ne alkavat kuluttaa sulamatonta ruokaa ja tuottavat siten omia päästöaineitaan, kaasua. Nämä kaasut koostuvat tyypillisesti rikkiä sisältävistä molekyyleistä kuten dimetyylisulfidista ja metyylimerkaptaanista.
Vetykaasu, metaani ja hiilidioksidi syntyvät pieruihin pääasiassa myös paksusuolen bakteeritoiminnan tuloksena. Noin kolmanneksella aikuisväestöstä bakteerikanta tuottaa metaania, kahdella kolmanneksella ei. Syytä tähän ei tiedetä. Hiilidioksidia syntyy kahdella tavalla: suurin osa syntyy, kun vetykarbonaatti neutralisoi ruuansulatuskaasuja, mutta pieniä määriä syntyy myös anaerobisessa käymisprosessissa suolistossa. Typpi joutuu suolikaasuihin luultavimmin sekä niellyn ilman välityksellä että verenkierrosta. Hapen määrä peräsuoleen ehtivässä kaasussa jää pieneksi, koska paksusuolen bakteeritoiminta kuluttaa siitä valtaosan.
Suolikaasun koostumuksen suuret vaihtelut johtuvat enimmäkseen ihmisen syömistä ainesosista. Erityisesti monimutkaiset, kolmesta tai neljästä sokerista koostuvat hiilihydraattimolekyylit ovat useimmin ruuansulatuksessa sulamatta jääviä ainesosia, jotka jäävät paksusuolen bakteerien ravinnoksi ja joista siten muodostuu eniten pahanhajuisia kaasuainesosia. Ihmisen ruuansulatus pystyy hyödyntämään parhaiten yksinkertaisia hiilihydraatteja ja sokereita. Vähiten monimutkaisia hiilihydraatteja on lihassa, kalassa, viinirypäleissä, marjoissa, perunalastuissa, pähkinässä ja kananmunassa. Niitä on enemmän pasteijoissa, perunassa, sitrushedelmissä, omenoissa ja leivässä. Eniten pahanhajuista kaasua tuottavia ainesosia on pavuissa, porkkanoissa, rusinoissa, banaanissa, sipulissa, ja maitotuotteissa.
Laktoosi-intoleranssista kärsivillä ihmisillä paksusuolen bakteerit tuottavat normaalia enemmän kaasua laktoosia sisältävien ruokien tai juomien nauttimisen jälkeen, koska intolerantikkojen ruuansulatuselimistöstä puuttuu laktoosia hajottava laktaasi-entsyymi, eikä laktoosi siten hajoa aikaisemmin.
Suolikaasusta pieruksi

Ihmisen ohutsuoli sisältää jatkuvasti noin 30–200 cm³ kaasuja. Ihminen tuottaa tunnissa peräsuolen kautta purkautuvaa kaasua enintään noin 100 cm³ ja vuorokaudessa kaasuntuotanto on tilavuudeltaan keskimäärin 400–1200 cm³. Levittin tutkimuksissa seitsemän kontrollihenkilön ryhmä tuotti keskimäärin 13,6 pierua vuorokaudessa, keskihajonnan ollessa 5,6. Laktoosi-intolerantikolla määrä saattoi nousta jopa 34:ään pieruun vuorokaudessa.
Ruoansulatuselimistössä syntyvä kaasu varastoituu peräsuoleen, mistä se purkautuu ulos peräaukon kautta. Peräsuoli ja anaalikanava annostelevat yhden pieraisun aikana vapautuvan kaasun määrää. Anaalikanavassa on lisäksi reseptoreja, joiden tehtävänä on tunnistaa, virtaako anaalikanavaan kaasua vai ulostetta. Kun paine kasvaa riittävän suureksi, peräaukon sisempi sulkijalihas rentoutuu, jolloin kaasu pääsee esteettä virtaamaan kohti peräaukkoa. Pieraisun aikana ulompi sulkijalihas pysyy kireänä, jotta ulosteen roiskuminen kaasun purkautuessa estyy. Keskushermosto välittää viestin lähestyvästä purkautumisesta kaasun lähetessä anaalikanavasta peräaukkoon myös ulommalle sulkijalihakselle. Sisempi sulkijalihas on tahdosta riippumaton, ulompi tahdonalainen.lähde?
Pieraisun synnyttämä ääni johtuu peräaukon kudosten värähtelystä. Ääni vaihtelee sen mukaan, miten kireä henkilön rengaslihas on ja kuinka suuri on vapautuvan kaasun paine. Seisomisasento mahdollistaa yleensä istuma-asentoa äänettömämmän päästön.
Vatsakivuista kärsivät ihmiset, jotka pitävät syynä runsasta suolistokaasun muodostusta, eivät yleensä tuota kuitenkaan muita enemmän kaasuja. Levittin kokeet osoittavat, että syynä vatsakipuihin voi pikemminkin olla kaasun huono liikkuvuus ohutsuolesta peräsuoleen. Vaikka ruokavalion muutoksella ja ilman nielemisen välttämisellä voi olla vaikutusta, saattaa paras hoitokeino olla kaasun liikkumisnopeuteen vaikuttaminen.
Myyttejä ja faktoja

Pierun äänenvoimakkuudella ei ole perimätiedosta huolimatta vaikutusta pierun hajuefektiin, joka on tutkimusten mukaan täysin riippuvainen siinä olevien hajuainesosien konsentraatiosta.  Tulitikun sytyttäminen ei myöskään yleensä poista hajua, joskin se voi hieman peittää sitä.
Michael D. Levittin tutkimusryhmä on testannut hajuhaittojen poistamiseksi tarkoitettua tuotetta, istumatyynyä nimeltä Toot trapper, jonka on todettu poistavan 90 % hajuhaitasta. Pierujen tutkimukseen on myös kehitetty laite, letku ja ilmatiivis pussi, jolla suolikaasuja saadaan talteen. Laitteen avulla tehdyissä sokkotutkimuksissa Levittin tutkimusryhmä totesi, että miehet tuottavat enemmän kaasua keskimäärin per päästö (110 ml) kuin naiset (80 ml). Naisten päästöissä oli puolestaan tilastollisesti merkitsevästi (p < 0,01) enemmän rikkivetyä kuin miehillä. Edelleen Levittin ryhmän aistinvaraiset laboratoriokokeet totesivat naisten päästöissä olevan tilastollisesti merkitsevästi (p < 0,02) enemmän keskimääräistä hajuintensiteettiä, minkä johdosta voitiin todeta hajun johtuvan suurelta osin rikkivedyistä.
Pierun pidättäminen on epäterveellistä, koska silloin suolistossa olevat myrkylliset kaasuainesosat imeytyvät takaisin kehoon ja rasittavat elimistöä.
Pieru sosiaalisena ilmiönä

Pieru sanana on täysin yleiskielinen, vaikka se voi tuntua alatyyliseltä. Toisin kuin esimerkiksi sana paska, joka on muuttunut alatyyliseksi ja korvataan uloste-sanalla, pieru-sanalle ei ole tyydyttävää suomenkielistä kiertoilmausta. Sanaa pieru käytetään lääketieteen terminäkin latinankielisen ilmauksen (flatus) ohella.
Pieru sosiaalisena ilmiönä > Historiallisia pieruja

Maailmanhistoria tuntee pierun aiheuttamia tapahtumia. Esimerkiksi 1500-luvun Englannissa Edward de Vere, Oxfordin jaarli, pieraisi vahingossa vannoessaan uskollisuutta kuningatar Elisabet I:lle, minkä jälkeen hän lähti omatoimisesti maanpakoon seitsemäksi vuodeksi. Hänen palattuaan kuningatar totesi, että oli jo melkein unohtanut pieraisun.
Pieru sosiaalisena ilmiönä > Pieruviihde > Pilailu

Pierun ääntä yritetään matkia suulla, kainalolla tai yhteen puristetuilla kämmenillä, ja siten lavastaa toinen ihminen ”syylliseksi” pieruun. Syynä voi olla esimerkiksi kaveriporukan keskinäinen pila. Pilailutarvikeliikkeistä voi löytää myös teollisesti valmistettuja pierumaisia ääniä tuottavia laitteita kuten pierutyynyjä.
Pieru sosiaalisena ilmiönä > Pieruviihde > Pieruhuumori

Kurt Vonnegut kuvaa pierun suhdetta ihmisyyteen ja ihmisen ryhmäkäyttäytymiseen kirjassaan Galápagos. Tarinassa joukko nykyihmisiä loikoilee rannalla. Yksi pieraisee ja kaikki nauravat. Sitten evoluutio kääntyy takaperin ja kuluu miljoona vuotta. Jälleen joukko ihmisiä loikoilee rannalla, nyt lähes kaloiksi taantuneina. Yksi pieraisee. Kaikki nauravat.
Pieru on hyvin suosittu huumorin lähde. Esimerkkejä pieruhuumorista ovat televisiosarja South Park sekä elokuvat American Pie ja Austin Powers. Suomessa pieruhuumoria edustaa esimerkiksi Peräsmies-sarjakuva.
Pieru sosiaalisena ilmiönä > Pieruviihde > Pierutaide

Oma pieruviihteen lajityyppinsä on pierutaide. Sen esittäjien ohjelmanumerona on piereskely. Esimerkiksi Englannin kuningas Henrik II:n hovin narri Roland le Peteur, joka tunnettiin myös nimellä Roland the Farter, oli tunnettu juhlapäivien ohjelmanumerostaan, jossa hän osasi hypätä ilmaan, viheltää ja pieraista yhtaikaa.
Ranskalainen Joseph Pujol alias Le Pétomane muistetaan edelleenkin yhtenä genrensä eturivin edustajista. Hänen taiteilijanimestään juontuvat termit petomaani (kirjailija Arto Kytöhongan suomennos: pierikkö), jolla nykyään tarkoitetaan yleisesti pierutaiteilijaa, ja petomania, joka vastaavasti tarkoittaa pierutaidetta. Nykyajan tunnetuin pierutaiteilija lienee brittiläinen Mr. Methane.
Pieru sosiaalisena ilmiönä > Pieruviihde > Pieru urheiluna

Vuonna 2012 Utajärvellä järjestettiin historian ensimmäiset pieremisen suomenmestaruuskisat. Kilpailun voittajan äänenvoimakkuus oli 78,9 desibeliä. Seuraavana vuonna tapahtuma laajeni MM-kilpailuksi ja lajien kirjoon liitettiin joukkuekilpailu.
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Mr. Methane (englanniksi) – englantilainen Mr. Methane mainostaa olevansa maailman ainoa esiintyvä flatulisti
Lucas Cranach vanhempi, The Papal Belvedere, Martti Lutherin kirjasta Paaviuden kuvaus (1545). Saksalaiset talonpojat ilmaisevat mielipiteensä Paavali III:n bullaan.
Le Pétomane
Jonna Tervomaa (albumi)

| Jonna Tervomaa Jonna Tervomaa |
| --- | --- | --- |

Studioalbumin tiedot
 Julkaistu: 1998
 Tuottaja(t): Jussi Jaakonaho
 Tyylilaji: rock
 Kesto: 45.34
 Levy-yhtiö: Polygram
Jonna Tervomaan muut julkaisut
| Jonna 1986 | Jonna Tervomaa 1998 | Neljä seinää 1999 |
Jonna Tervomaa on Jonna Tervomaan vuonna 1998 ilmestynyt aikuisiän ensimmäinen albumi. Levy oli Suomen virallisella listalla kaikkiaan yhdentoista viikon ajan – parhaimmillaan sijalla 15.
Kappaleet

Suljettu sydän – 3.01
Keskeneräinen – 4.24
Peilikuva – 3.53
Tarkkailen sua – 3.44
Julma maa – 4.04
Miten mä voin tietää – 2.46
Likainen mies – 4.08
Stop – 2.25
Palvomaan sua – 5.04
Väärällä jalalla – 1.39
En sinulta rauhaa saa – 6.12
Etsii – 4.14
Muusikot

Jonna Tervomaa – laulu (1-12), handclaps (3,8)
Jussi Jaakonaho – kitara (1-11), handclaps (3,8), lyömäsoittimet (5,6,7), piano (9), E-Bow (11), rumpukone (12)
Anssi Växby – basso (1-11), fuzz-basso (4), koskettimet (5), Music Organ (6), Rhodes (7), taustalaulu (7,9), sähköurut (9)
Sampo Haapaniemi – rummut (1-11), lyömäsoittimet (2,4,5,7,8,9,10,11), handclaps (3)
Mikko von Hertzen – taustalaulu (1)
Jyrki Tuovinen – ohjelmointi (1), lyömäsoittimet (5), handclaps (8)
Riitta Helminen – sello (2)
Tuure Kilpeläinen – taustalaulu (3)
Markus Nordenstreng – 12 string Rickenbacker (4), akustinen kitara (5), Rhodes (12)
Mikki Kauste – taustalaulu (7)
Lasse Kurki – taustalaulu (11)
Lauluntekijät

Sanoitukset: Jonna Tervomaa (1–12); lisäksi Tuure Kilpeläinen (1, 7, 9), Lasse Kurki (11)
Sävellykset: Tuure Kilpeläinen (1, 2, 7, 9), Mikki Kauste (3, 5), Lasse Kurki (4, 6, 8, 11), Jussi Jaakonaho (9), Tommi Lattunen (10), Markus Nordenstreng (12)
Sovitukset: Jussi Jaakonaho (1–12); lisäksi Jonna Tervomaa (7)
Aiheesta muualla

Laulujen sanat Jonna Tervomaan nettisivuilta (Arkistoitu – Internet Archive)
Tyler Eifert

| Tyler Eifert |
| --- | --- |

Henkilötiedot
Syntynyt: 8. syyskuuta 1990 Fort Wayne, Indiana
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  113 kg
Pelipaikka:  sisempi laitahyökkääjä
Seura
Pelinumero:  85
Seura:  Cincinnati Bengals
Sarja:  NFL
Pelaajaura
NFL-varaus:  21. varaus, 2013 Cincinnati Bengals
Pääsarjaura:  2013–
Tyler Eifert (s. 8. syyskuuta 1990 Fort Wayne, Indiana) on yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. Hän pelaa tällä hetkellä NFL-joukkue Cincinnati Bengalsissa.
Ennen ammattilaisuransa aloittamista Eifert pelasi vuodesta 2009 yliopistojalkapalloa Notre Damen yliopiston joukkueessa, Fighting Irishissa. Cincinnati Bengals varasi hänet NFL:n varaustilaisuuden 2013 ensimmäisellä kierroksella, vuorolla 21.
Sata vuotta

| Sata vuotta Herra Ylppö & Ihmiset |
| --- | --- | --- |

Studioalbumin tiedot
 Äänitetty : 2007
 Julkaistu: 6. helmikuuta 2008
 Formaatti: CD
 Tuottaja(t): Rauli Eskolin & Janne Halmkrona
 Tyylilaji: pop, rock
 Kesto: 44.37
 Levy-yhtiö: BMG
Listasijoitukset
  1. (8/2008)
Herra Ylpön & Ihmisten muut julkaisut
|   | Sata vuotta 2008 | Kleopatra (EP) 2008 |
Sata vuotta on Herra Ylppö & Ihmiset -yhtyeen ensimmäinen albumi. Se julkaistiin 6. helmikuuta 2008 levy-yhtiö Sony BMG:n kautta. Albumin tuotti Rauli "Illusion Rake" Eskolin ja vastaavana tuottajana toimi Janne Halmkrona.
Albumi sai vuoden 2008 debyyttialbumi-Emman.
Albumi oli Suomen virallisen albumilistan 1. sijalla viikolla 8/2008 ja on myynyt kultalevyyn oikeuttavan määrän.
Kappaleet

Alku – 0.51  (F-duuri)
Kleopatra – 3.48  (f-molli)
Sata vuotta – 3.49  (es-molli)
TV:stä tuttu! – 3.14  (Des-duuri)
Varoitus – 3.47  (As-duuri)
Videovuokraamon tyttö – 3.33  (D-duuri)
Mellakka – 4.12  (es-molli)
Porno – 2.42  (e-molli)
Tyttö epäkunnossa – 3.39  (h-molli)
Napoleon – 4.31  (a-molli)
Ihmiset tulevat – 4.35  (Des-duuri)
Loppu – 5.56  (f-molli)
Kokoonpano

Herra Ylppö – laulu
Hamid Moeini – kitara, ud
Jami Westergård – basso
Jukka Kröger – rummut
Kokoonpano > Vierailevat muusikot

Janne Halmkrona – kitara
Rauli Eskolin – piano, kosketinsoittimet, melodica, huilu
Arvosteluja

desibeli.net 23.2.2008 (Mika Roth):
Findance 11.2.2008 (Ari-Pekka Kankaanpää):
Mesta.net 10.11.2011 (Otto Suuronen):
Soundi:
V2.fi 1.2.2008 (J.A. Kaunisto):
Vertigo 21.2.2008 (Jani Sipilä):
Kirby: Right Back at Ya!

| Kirby: Right Back at Ya! |
| --- | --- |
Tyyli:  seikkailu, fantasia
Kestoaika:  23 min / jakso
Luoja(t):  Masahiro Sakurai
Perustuu:  Kirby (pelisarja)
Pääosissa:  Ted Lewis Kerry Williams Kayzie Rogers Eric Stuart Dan Green Kevin Kolack Andrew Rannells
Alkuperämaa:  Japani
Alkuperäiskieli:  japani
Julkaistu:  6. lokakuuta 2001 – 27. syyskuuta 2003
Tuotantokausia:  3
Jaksoja:  100
Tunnuskappale:  Kirby Theme
Tuotanto
Ohjaaja(t):  Sōji Yoshikawa
Käsikirjoittaja(t):  Sōji Yoshikawa
Säveltäjä(t):  Akira Miyagawa
Aiheesta muualla
IMDb
Kirby: Right Back at Ya! (jap. 星のカービィ, Hoshi no Kābī) on animesarja, joka perustuu Nintendon Kirby-hahmoon. Sarjan on tuottanut Warpstar Inc.
Juoni

Kauan sitten Nightmare-nimellä tunnettu pimeyden keisari loi hirviöarmeijoita ja lähetti ne maailmankaikkeuden halki valloittaakseen sen, mutta ajan myötä jotkut alkoivat kapinoida häntä vastaan. Star Warriorit, johon kuului Meta Knight, taisteli hyvän puolesta ja muodosti Galaxy Soldier armeijan taistellakseen pahaa vastaan ​​ja kukistaakseen Nightmaren. Yrityksistään huolimatta he eivät pystyneet kukistamaan hänen loputonta hirviövarastoaan, ja eloonjääneet Star Warriors vetäytyivät maailmankaikkeuden reunoille, missä he silti yrittivät voittaa Nightmaren. Nightmare perusti yritysimperiumin NightMare Enterprises , joka loi hirviöitä ja laajensi valtaansa myymällä niitä roistoille ja ahneille ihmisille kaikkialla universumissa.
Jonkin aikaa myöhemmin Kirby syntyi osana seuraavan sukupolven Star Warriorsia, jonka tarkoituksena oli saada voimaa, jota tarvitaan Nightmaren taistelemiseen avaruusaluksessa nukkuessaan. Avaruusaluksella on kuitenkin kyky matkustaa automaattisesti planeetalle, jolla hirviöt sijaitsevat. Havaittuaan hirviöiden läsnäolon Popstar-planeetalla, Kirbyn avaruusalus herättää hänet 200 vuotta etuajassa ja hän putoaa Cappy Towniin, jossa Kirby ystävystyy sisarusten Tiffin ja Tuffin sekä Cappy Townin asukkaiden kanssa. Heidän avullaan hän taistelee hirviöitä vastaan ​​voittaakseen Nightmaren jonakin päivänä. Kuten peleissä, Kirby voi hengittää vihollisia saadakseen tilapäisesti voimansa ja muuttua muodoiksi, kuten Fire Kirby ja Sword Kirby.
Dream Landin hallitsija, kuningas Dedede, epäilee Kirbyä ja yrittää yhdessä oikean kätensä Escargoonin kanssa usein eliminoida hänet yrityksen toimittamilla hirviöillä. Nightmare voitetaan lopulta, kun Kirby ja Tiff kohtaavat hänet unessa ja Kirby nielee Warp-starin tullakseen Star Rod Kirbyksi ja käyttää Star Rodia voittaakseen hänet.
Aiheesta muualla

Kirby: Right Back at Ya!   Anime News Networkissa (englanniksi)
Casualty

| Casualty |
| --- | --- |

Tyyli:  sairaaladraama
Kestoaika:  48 minuuttia
Alkuperämaa:   Yhdistynyt kuningaskunta
Alkuperäiskieli:  englanti
Verkko:   BBC One  Nelonen  Yle TV2
Esitetty:  6. syyskuuta 1986 –
Tuotantokausia:  39
Jaksoja:  1 356 (29. maaliskuuta 2025 mennessä)
Tuotanto
Tuottaja(t):  Jeremy Brock (sarjan luoja) Paul Unwin (sarjan luoja) Mal Young (1998–2004) Mervyn Watson (2002–07) Belinda Campbell (2007–11) Alison Davis (2007–08) Johnathan Young (2011–13) Oliver Kent (2013–17) Simon Harper (2017–2021) Deborah Sathe (2021–2022) Jon Sen (2022–)
Tuotantoyhtiö(t):  BBC
Aiheesta muualla
Virallinen sivusto
IMDb 
Sarjan kuvaukset meneillään Yatessa lähellä Bristolia vuonna 2005.
Casualty (aiemmalta Suomen esitysnimeltään Sairaalaelämää) on brittiläinen sairaalaympäristöön sijoittuva television draamasarja, jota on esitetty vuodesta 1986 alkaen. Sarja kertoo kuvitteellisen Holbyn kaupungin sairaalan arjesta. Sarjan tapahtumat sijoittuvat Holby Cityn sairaalan ensimmäisen kerroksen ensiapuosastolle. Samaan sairaalaan sijoittuu myös sarjan spin-off, vuodesta 1999 vuoteen 2022 asti tuotettu Holby Cityn sairaala, joka kuvaa sairaalan ylemmissä kerroksissa sijaitsevien erikoistuneiden osastojen tapahtumia.
Sarjaa on esittänyt alusta alkaen BBC One -televisiokanava, ja sarja on maailman pisimpään tehty sairaalasarja. Suomessa sarjan jaksoja on vuosina 1999–2003 esittänyt Nelonen. Sarja palasi Suomessa ohjelmistoon Casualty-nimellä Yle TV2:lle 13. heinäkuuta 2017, sisarsarjan Holby Cityn sairaalan jättämälle ohjelmapaikalle. Sarja jatkui 19. tuotantokauden jaksoilla, jotka esitettiin Britanniassa syksyllä 2004, jatkuen täten noin kuusi vuotta edellisten Suomen jaksojen jälkeen. Sarja jäi 21. marraskuuta 2018 tauolle ja jatkui helmikuussa 2019 25. kauden jaksoilla. Lokakuussa 2019 alkoi Suomessa 29. kauden jaksojen esitys, jotka ovat esitetty Britanniassa vuosina 2014–2015. Marraskuussa 2020 Suomessa alettiin esittää sarjan 34. kautta, joka on esitetty Britanniassa 2019–2020. Täten sarjan esitys Suomessa on ottanut kiinni sekä Britannian että sisarsarjansa Holby Cityn sairaalan esitystahdit.
BBC ilmoitti Holby Cityn lopettamisesta vuonna 2022 ja viimeinen jakso esitettiin Britanniassa 29 maaliskuuta. Casualty jatkuu kuitenkin edelleen.
Roolihahmot ja näyttelijät > Mukana olevat roolihahmot ja näyttelijät (Suomen jaksojen mukaisesti)

| Roolihahmo | Näyttelijä | Tehtävä | Ensiesiintyminen |
| --- | --- | --- | --- |
| Charles ”Charlie” Fairhead | Derek Thompson | ylempi osastonhoitaja, erikoissairaanhoitaja, ensiapu | 1986– |
| Dylan Keogh | William Beck | ylempi erikoislääkäri, ensiapu | 2011– |
| Iain Dean | Michael Stevenson | ensihoitaja | 2012– |
| Robyn Miller | Amanda Henderson | sairaanhoitaja, ensiapu | 2013– |
| Ethan Hardy | George Rainsford | ylempi erikoislääkäri, ensiapu | 2014– |
| Jacob Masters | Charles Venn | kliininen ylihoitaja, ylempi sairaanhoitaja, ensiapu | 2015– |
| David Hide | Jason Durr | sairaanhoitaja, ensiapu | 2016– |
| Jan Jenning | Di Botcher | johtava ensihoitaja | 2018– |
| Marty Kirkby | Shaheen Jafargholi | sairaanhoitaja, ensiapu | 2018– |
| Faith Cadogan | Kirsty Mitchell | ylempi kliininen sairaanhoitaja, ensiapu | 2019– |
| Rosa Cadenas Hide | Jacey Salles | vahtimestari | 2019– |
| Stevie Nash | Elinor Lawless | vanhempi erikoislääkäri, ensiapu | 2021– |
| Teddy Gowan | Milo Clarke | ensihoitaja, ensiapu | 2021– |
| Sah Brockner | Arin Smethurst | ensihoitaja, ensiapu | 2021– |
| Paige Allcott | Shalisha James-Davis | apulaislääkäri, ensiapu | 2022– |
Roolihahmot ja näyttelijät > Satunnaisesti esiintyvät roolihahmot ja näyttelijät (Suomen jaksojen mukaisesti)

| Roolihahmo | Näyttelijä | Tehtävä | Ensiesiintyminen |
| --- | --- | --- | --- |
| Ffion Morgan | Stirling Gallagher | konstaapeli, Jan Jenningin vaimo | 2020– |
Aiheesta muualla

Kuvia tai muita tiedostoja aiheesta Casualty Wikimedia Commonsissa
Casualty TV-ohjelma-aikataulut ja ohjelmatiedot Telkku.comista
Casualty Internet Movie Databasessa (englanniksi)